ಶ್ರುತಕೀರ್ತಿ

Category:Articles having different image on Wikidata and Wikipedia
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ರಾಮಾಯಣದ ಪಾತ್ರಗಳು

ಶ್ರುತಕೀರ್ತಿ () ಹಿಂದೂ ಮಹಾಕಾವ್ಯ ರಾಮಾಯಣದಲ್ಲಿ ಕಾಣಿಸಿಕೊಂಡಿರುವ ರಾಜಕುಮಾರಿ. ಅವಳು ರಾಜ ಕುಶಧ್ವಜ ಮತ್ತು ರಾಣಿ ಚಂದ್ರಭಾಗರ ಮಗಳು. ಅವಳು ರಾಮನ ಕಿರಿಯ ಸಹೋದರ ಶತ್ರುಘ್ನನ ಹೆಂಡತಿ. ಶ್ರುತಕೀರ್ತಿಯು ಲಕ್ಷ್ಮಿ ದೇವತೆಯ ಕಮಲದ ಅಂಶದ ಅವತಾರವೆಂದು ಪರಿಗಣಿಸಲಾಗಿದೆ.

 ದಂತಕಥೆ 
ಶ್ರುತಕೀರ್ತಿ ರಾಜ ಕುಶಧ್ವಜನ ಕಿರಿಯ ಮಗಳು. ಶ್ರುತಕೀರ್ತಿಯ ಅಕ್ಕ ಮಾಂಡವಿಯು ಭರತನನ್ನು ಮದುವೆಯಾಗಿದ್ದಾಳೆ. 

ಶ್ರುತಕೀರ್ತಿಯು ಅಯೋಧ್ಯೆಯ ರಾಜ ದಶರಥನ ನಾಲ್ಕನೆಯ ಮತ್ತು ಕಿರಿಯ ಮಗ ಶತ್ರುಘ್ನನನ್ನು ವಿವಾಹವಾದಳು. ಅವರಿಗೆ ಸುಬಾಹು ಮತ್ತು ಶತ್ರುಘಟಿ ಎಂಬ ಇಬ್ಬರು ಗಂಡು ಮಕ್ಕಳಿದ್ದಾರೆ. ನಂತರ, ಲವಣಾಸುರನನ್ನು ಕೊಂದು ತನ್ನ ಪತಿ ಶತ್ರುಘ್ನನು ರಾಜಧಾನಿಯನ್ನು ವಶಪಡಿಸಿಕೊಂಡಾಗ ಶ್ರುತಕೀರ್ತಿಯು ಮಧುಪುರದ (ಮಥುರಾ) ರಾಣಿಯಾದಳು. ಶತ್ರುಘ್ನನು ಪ್ರತಿ ರಾತ್ರಿ ಅವಳ ಬಳಿಗೆ ಬಂದು ರಾಜ್ಯಕ್ಕೆ ಸಂಬಂಧಿಸಿದಂತೆ ಅವನ ಪ್ರತಿಯೊಂದು ಅನನುಭವಿ ನಿರ್ಧಾರದ ಬಗ್ಗೆ ಚಿಂತಿಸಿದನು ಮತ್ತು ಅವಳಲ್ಲಿ ವಿಶ್ವಾಸವನ್ನು ವ್ಯಕ್ತಪಡಿಸಿದನು. ಅವಳು ತನ್ನ ಪತಿಗೆ ಸಲಹೆಗಾರಳಾಗಿ ಕಾರ್ಯನಿರ್ವಹಿಸಿದಳು. Pargiter, F.E. (1972). Ancient Indian Historical Tradition, Delhi: Motilal Banarsidass, p.170.

ಶ್ರುತಕೀರ್ತಿಯನ್ನು ಲಕ್ಷ್ಮಿಯ ಅಂಶವೆಂದು ಪರಿಗಣಿಸಲಾಗುತ್ತದೆ. ಇವಳು ಸಾವಿನ ನಂತರ ದೇವತೆಯೊಂದಿಗೆ ವಿಲೀನಗೊಳ್ಳುತ್ತದೆ. ತುಳಸಿದಾಸರ ರಾಮಚರಿತಮಾನಸಗಳ ಪ್ರಕಾರ, ಮಾಂಡವಿ ಮತ್ತು ಶ್ರುತಕೀರ್ತಿಯವರು ಸತಿಯ ಅಭ್ಯಾಸವನ್ನು ಮಾಡಿದರು ಮತ್ತು ತಮ್ಮ ಪತಿಯ ಅಂತ್ಯಕ್ರಿಯೆಯ ಚಿತಾಭಸ್ಮಗಳ ಮೇಲೆ ತಮ್ಮನ್ನು ತಾವು ಬೆಂಕಿಹಚ್ಚಿಕೊಂಡರು. 

 ಪೂಜೆ 
ತೆಲಂಗಾಣದ ಮೇದಕ್ ಜಿಲ್ಲೆಯಲ್ಲಿ, ಶತ್ರುಘ್ನ ಮತ್ತು ಶ್ರುತಕೀರ್ತಿಗೆ ಸಮರ್ಪಿತವಾದ ಶ್ರೀ ಕಲ್ಯಾಣ ರಾಮಚಂದ್ರ ಸನ್ನಧಿ ಎಂಬ ದೇವಾಲಯವಿದೆ. ಇದು ಭಾರತದಲ್ಲಿ ರಾಮನ ಸಹೋದರರು ಮತ್ತು ಅವರ ಪತ್ನಿಯರ ಪ್ರತಿಮೆಗಳನ್ನು ಸ್ಥಾಪಿಸಿದ ಏಕೈಕ ದೇವಾಲಯವಾಗಿದೆ.  

 ಜನಪ್ರಿಯ ಸಂಸ್ಕೃತಿಯಲ್ಲಿ 

 ೧೯೮೭ - ೧೯೮೮ ರ ಭಾರತೀಯ ಮಹಾಕಾವ್ಯ ರಾಮಾಯಣದಲ್ಲಿ ಪೂನಂ ಶೆಟ್ಟಿಯಿಂದ ಚಿತ್ರಿಸಲಾಗಿದೆ.
 ೧೯೯೭ - ೨೦೦೦ ಭಾರತೀಯ ಮಹಾಕಾವ್ಯ ಜೈ ಹನುಮಾನ್‌ನಲ್ಲಿ ಸಮ್ರೀನ್ ನಾಜ್‌ರಿಂದ ಚಿತ್ರಿಸಲಾಗಿದೆ.
 ೨೦೦೨ ರ ಭಾರತೀಯ ಮಹಾಕಾವ್ಯ ರಾಮಾಯಣದಲ್ಲಿ ಮಾಲಿನಿ ಕಪೂರ್ / ಆರತಿ ಪುರಿ ಅವರಿಂದ ಚಿತ್ರಿಸಲಾಗಿದೆ.
 ೨೦೦೮ - ೨೦೦೯ ರ ಭಾರತೀಯ ಮಹಾಕಾವ್ಯ ರಾಮಾಯಣದಲ್ಲಿ ಅಣ್ಣು ಡಾಂಗಿಯಿಂದ ಚಿತ್ರಿಸಲಾಗಿದೆ.
 ೨೦೧೫ – ೨೦೧೬ ರ ಭಾರತೀಯ ಮಹಾಕಾವ್ಯ ನಾಟಕ ಸಿಯಾ ಕೆ ರಾಮ್‌ನಲ್ಲಿ ತನ್ವಿ ಮಧ್ಯಾನ್‌ರಿಂದ ಚಿತ್ರಿಸಲಾಗಿದೆ.
 ೨೦೧೯ – ೨೦೨೦ ರ ಭಾರತೀಯ ಮಹಾಕಾವ್ಯ ನಾಟಕ ರಾಮ್ ಸಿಯಾ ಕೆ ಲುವ್ ಕುಶ್‌ನಲ್ಲಿ ನಿಕಿತಾ ತಿವಾರಿ ಅವರಿಂದ ಚಿತ್ರಿಸಲಾಗಿದೆ.

 ಉಲ್ಲೇಖಗಳು